section_heading: Hrvatsko-bošnjački rat
paragraph_text: U ljeto 1992. HVO sprovodi čistku Bošnjaka iz svojih redova. Dana 9. svibnja 1993., HVO je izveo opći napad na istočni Mostar, čime započinje hrvatsko-bošnjački rat. Tijekom prvih dana HVO minira Baba Beširovu džamiju, masovno hapse Muslimane i odvajaju muškarce od žena, djece i staraca. Muškarci, pripadnici ARBiH i civili, bili su zatočeni i premlaćivani u zgradi Mašinskog fakulteta, gdje je deset vojnika Armije BiH umrlo uslijed posljedica tog nasilja. Žene, djeca i starci iz zapadnog Mostara poslani su na Heliodrom gdje su bili zatočeni više dana, nakon čega su pušteni kućama.